Leħħiet Iż-żerriegħa li żrajt ma nibtetx kollha; nibtet dik biss li kellha d-dqiqa ħajja u meta l-fosdqa ta' madwarha tnawret bit-tira tal-ħamrija, ħarġet minnha ras in-nebbieta 'l fuq, qasmet il-qoxra u xirfet ħadranija, tarja, tilma bin-nida tleqq tal-għodwa fi twelidha. Hemm żmien sabiħ fil-ħajja ta' kull bniedem u hemm żmien ikrah li jixxeblek miegħu bħal ma jqabbad l-għolliq fil-wied maċ-ċawsli biex jerda' minnu l-ħlewwa bnina tiegħu. Tegħleb is-siġra lill-għolliq li ggranfa, jew iseħħlu l-għolliq jerda' ċ-ċawslija qabel nilħaq induqu nsoff ħlewwitha'7 Fejn marru tal-kitarri7 F'qamar kwinta għaddew flimkien idoqqu f'nofs ta' lejl mit-toroq dojoq ta' raħalna ħiemed, iwennsu l-qlub u jħallmu ċl maħbubin… X'hena sawwabtu fija b'daqq il-kordi; kemm twieqi tbexxqu… kemm tnehid ħanin… kemm żerżaq jilma dmugħ il-ferħ fl-għajnejni Sabħartni fi tfuliti meta Imaħtek fil-ħitan tas-sejjieħ tixgħel fid-dlam, musbieħ il-lejll Bħal tren ċkejkuni ħlomtok bil-lajma ċeklem bejn ix-xquq taċ-ċint li jħaddan l-għalqa w lili ferħan magħha; b'dawlek wenniesi ksibt serħan il-qalb. Urini int biex nasal fejn nixtieq.